סטפן ספירובסקי

סטפן ספירובסקי (במקדונית: Стефан Спировски; נולד ב-23 באוגוסט 1990) הוא כדורגלן מקדוני המשחק בעמדת הקשר באתניקוס אחנס.

קריירה
ספירובסקי החל לשחק כדורגל במחלקת הנוער של פליסטר, ובשנת  הצטרף לקבוצה הבוגרת של המועדון. בינואר  חתם בבוראץ' צ'אצ'אק מליגת העל הסרבית. ב-20 במרץ 2010 ערך את הופעת הבכורה שלו בקבוצה, בניצחון 1–0 על יאגודינה, בו גם כבש את שערו הראשון במועדון. ב-29 באוגוסט 2012 חזר ספירובסקי למקדוניה והושאל לרבוטניצ'קי קומטל סקופיה עד לסיום העונה, ובינואר  חזר לבוראץ'.

ב-25 בינואר 2014 חתם בברואה סטארה זאגורה מליגת העל הבולגרית, במדיה שיחק שנה וכבש שני שערים ב-19 הופעות. בינואר  חזר ספירובסקי למקדוניה וחתם בוארדאר סקופיה, עמה זכה בשלוש אליפויות רצופות, ובעונת  כבש ארבעה שערי ליגה ונבחר לכדורגלן המקדוני של העונה. בסך הכל שיחק שנתיים וחצי במועדון, במהלכן ערך 64 הופעות בכל המסגרות, כבש שישה שערים והוסיף שישה בישולים.

את עונת  התחיל ספירובסקי בווארדאר, אך ב-28 באוגוסט 2017 חתם בפרנצווארוש מליגת העל ההונגרית, אשר שילמה עבורו כחצי מיליון אירו. בעונתו הראשונה במועדון כבש שני שערים ב-25 הופעות, והקבוצה סיימה במקום השני. בתחילת עונתו השנייה כבש שני שערים ב-14 הופעות, אך בנובמבר 2018 נפצע וחזר לשחק רק בתחילת העונה שלאחר מכן, לאחר שקבוצתו זכתה באליפות.

ב-12 בספטמבר 2019 הגיע ספירובסקי לישראל וחתם לשלוש שנים בהפועל תל אביב. יומיים לאחר מכן ערך את הופעת הבכורה שלו במועדון, כשפתח בהרכב ובישל למרווין פירסמן את השער הראשון במשחק מול סקציה נס ציונה, שהסתיים בתיקו 1–1. ב-22 בדצמבר 2019 כבש ספירובסקי את שער הבכורה שלו במדי הפועל תל אביב, בניצחון 2–0 על הפועל קטמון ירושלים בגביע המדינה. ב-5 בינואר 2020 כבש את שער הבכורה שלו בליגת העל, בניצחון 1–0 על הפועל באר שבע, ובסך הכל בעונת 2019/2020 כבש שלושה שערים ב-21 הופעות בליגת העל. ב-4 במרץ 2020 ערך את הופעתו האחרונה במועדון וכבש את שער הניצחון בהארכה מול הפועל רעננה ברבע גמר גביע המדינה, ולאחר שהעפיל עם הקבוצה לחצי הגמר ולפלייאוף העליון נדחו כל המשחקים בעקבות מגפת הקורונה. ב-15 באפריל 2020 שוחרר ספירובסקי לבקשתו מהמועדון ועזב את ישראל.

בקיץ  חתם ספירובסקי בא.א.ק. לרנקה מליגת העל הקפריסאית. ב-24 באוגוסט 2020 ערך את הופעת הבכורה שלו במועדון, בהפסד 1–2 לנאה סלמיס, ושישה ימים לאחר מכן כבש את שער הבכורה שלו בקפריסין, בניצחון 3–0 על אפואל ניקוסיה.

ב-23 בספטמבר 2021 ספירובסקי הצטרף בהעברה חופשית למריופול מליגת העל האוקראינית.

ב-4 בינואר 2022 חתם במ.ט.ק. בודפשט ההונגרית.

ב-1 בספטמבר 2022 הצטרף לפיוניק ירוואן מליגת העל הארמנית.

ב-5 ביולי 2023 חתם באתניקוס אחנס מליגת העל הקפריסאית.

נבחרת מקדוניה
בצעירותו שיחק ספירובסקי בכל הנבחרות הצעירות של מקדוניה. ב-10 באוגוסט 2011 ערך את הופעת הבכורה שלו בנבחרת מקדוניה, במשחק ידידות נגד . ב-28 במרץ 2017 כבש את שערו הראשון במדי הנבחרת, במשחק ידידות מול .

תארים
וארדאר סקופיה
אליפות מקדוניה: 2014/2015, 2015/2016, 2016/2017
הסופר קאפ המקדוני: 2015

פרנצווארוש
אליפות הונגריה: 2018/2019

תארים אישיים
כדורגלן העונה במקדוניה: 2016/2017

קישורים חיצוניים

הערות שוליים

כדורגלנים מקדונים
קשרי כדורגל מקדונים
ביטולה: כדורגלנים
כדורגלני בוראץ' צ'אצ'אק
כדורגלני רבוטניצ'קי
כדורגלני ברואה סטארה זאגורה
כדורגלני וארדאר סקופיה
כדורגלני פרנצווארוש
כדורגלני הפועל תל אביב
כדורגלני א.א.ק. לרנקה
כדורגלני מריופול
כדורגלני מ.ט.ק. בודפשט
כדורגלני פיוניק ירוואן
כדורגלני אתניקוס אחנס
כדורגלנים זרים בישראל
ספורטאים מקדונים בסרביה
ספורטאים מקדונים בבולגריה
ספורטאים זרים בהונגריה
ספורטאים מקדונים בישראל
ספורטאים מקדונים בקפריסין
ספורטאים מקדונים באוקראינה
ספורטאים זרים בארמניה
כדורגלני יורו 2020
מקדונים שנולדו ב-1990